Bankovní institut vysoká škola

Bankovní institut vysoká škola Praha (BIVŠ) vznikla ako prvá súkromná vysoká škola v Česku v roku 1999. O dva roky neskôr vstúpila do BIVŠ nemecká vzdelávacia spoločnosť COGNOS AG. Od roku 2002 pôsobí BIVŠ aj na Slovensku. Sídlo školy je v Banskej Bystrici. Regionálne konzultačné strediská BIVŠ sú v Liptovskom Mikuláši, Galante a Prešove. 

Na základe oprávnenia Ministerstva školstva SR z marca 2008 poskytuje BIVŠ akreditované vysokoškolské vzdelávanie v siedmich bakalárskych a dvoch magisterských študijných odboroch zameraných na oblasti bankovníctva, financií, manažmentu, informačných technológií, podnikania, poisťovníctva a verejnej správy.

Ukončenie činnosti 
Rozhodnutím Akreditačnej komisie Českej republiky Bankovní institut vysoká škola, zahraničná vysoká škola Banská Bystrica ukončí svoju činnosť na Slovensku akademickým rokom 2015/2016.

Z tohto dôvodu škola neprijíma záujemcov o štúdium na žiadnom z doteraz ponúkaných študijných programov. Poslední absolventi bakalárskeho štúdia majú možnosť pokračovať vo svojom štúdiu na Bankovní institut vysokej škole v Prahe alebo na partnerskej vysokej škole Hochschule Fresenius v Banskej Bystrici.

Referencie

Externé odkazy 
 www.bivs.sk

Súkromné vysoké školy na Slovensku